സിൽവർ അസറ്റേറ്റ്

CH3CO2Ag (അല്ലെങ്കിൽ AgC2H3O2 ) എന്ന സൂത്രവാക്യത്തോടുകൂടിയ ഒരു അജൈവ സംയുക്തമാണ് സിൽവർ അസറ്റേറ്റ് . ഇത് ഫോട്ടോസെൻസിറ്റീവ് ആയ  വെള്ളനിറത്തിലുള്ള സ്ഫടിക ഖരപദാർത്ഥമാണ്. ഓക്സിഡൈസിംഗ് അയോൺ ഇല്ലാത്ത വെള്ളി അയോണുകളുടെ ഉറവിടമെന്ന നിലയിൽ ഇത് ലബോറട്ടറിയിലെ ഉപയോഗപ്രദമായ ഒരു റിയേജന്റാണ്. ചില ആന്റിസ്മോക്കിംഗ് മരുന്നുകളിൽ ഇത് ഉപയോഗിച്ചുവരുന്നുണ്ട്. 

 നിർമ്മാണവും ഘടനയും 
അസറ്റിക് ആസിഡിന്റെയും സിൽവർ കാർബണേറ്റിന്റെയും പ്രതിപ്രവർത്തനം വഴിയാണ് സിൽവർ അസറ്റേറ്റ് നിർമ്മാണം.  45–60 °ഡിഗ്രി സെന്റിഗ്രേഡ് ഊഷ്മാവിലാണ് പ്രവർത്തനം. തണുപ്പിക്കുമ്പോൾ ഖര ഉൽ‌പന്നം അവക്ഷിപ്തപ്പെടുന്നു. 

 2CH3CO2H + Ag2CO3 → 2AgO2CCH3 + H2O + CO2

സിൽവർ നൈട്രേറ്റിന്റെ സാന്ദ്രീകൃത ജലീയ ലായനിയിൽ നിന്നും സോഡിയം അസറ്റേറ്റ് ലായനി ഉപയോഗിച്ചും ഈ സംയുക്തം അവക്ഷിപ്തപ്പെടുത്താം.  

സിൽവർ അസറ്റേറ്റിന്റെ ഘടനയിൽ 8  Ag2O4C2 വളയങ്ങൾ അടങ്ങിയിരിക്കുന്നു.

 പ്രതികരണങ്ങൾ 
ഓർഗാനിക് സിന്തസിസിലെ ചില പരിവർത്തനങ്ങളിൽ സിൽവർ അസറ്റേറ്റ് ഉപയോഗപ്പെടുത്തുന്നു.  

 സൾഫെനാമൈഡ് നിർമ്മാണം 
സൾഫെനാമൈഡ് നിർമ്മാണത്തിന് സിൽവർ അസറ്റേറ്റ് ഉപയോഗിക്കുന്നു:  

 R2NH + AgOAc + (RS)2 → R2NSR + AgSR + HOAc 

 ഹൈഡ്രജനേഷൻ 
പിറിഡിനിലെ സിൽവർ അസറ്റേറ്റിന്റെ ഒരു ലായനി ഹൈഡ്രജനെ ആഗിരണം ചെയ്യുകയും വെള്ളി സ്വതന്ത്രമാക്കുകയും ചെയ്യുന്നു:  

 2CH3CO2 Ag + H 2 → 2Ag + 2CH3CO2H.   

 ഓക്സിഡേറ്റീവ് ഡിഹാലോജനേഷൻ 
ചില ഓർഗാനോഹലോജൻ സംയുക്തങ്ങളെ ആൽക്കഹോളുകളാക്കി മാറ്റാൻ സിൽവർ അസറ്റേറ്റ് ഉപയോഗിക്കാം.  

 വുഡ്‌വാർഡ് സിസ്-ഹൈഡ്രോക്സിലേഷൻ 
സിൽവർ അസറ്റേറ്റ് അയോഡിനുമായി ചേർന്ന് വുഡ്‌വാർഡ് സിസ്-ഹൈഡ്രോക്സിലേഷന്റെ അടിസ്ഥാനമായി മാറുന്നു. 

 ഉപയോഗങ്ങൾ 
ആരോഗ്യമേഖലയിൽ, പുകവലിക്കാരെ പുകവലിയിൽ നിന്ന് പിന്തിരിപ്പിക്കാൻ സിൽവർ അസറ്റേറ്റ് അടങ്ങിയ ഉൽപ്പന്നങ്ങൾ ഗം, സ്പ്രേ, ലോസഞ്ച് എന്നിവയിൽ ഉപയോഗിക്കുന്നു. ഈ ഉൽ‌പ്പന്നങ്ങളിലെ വെള്ളി, പുകയുമായി കലരുമ്പോൾ പുകവലിക്കാരന്റെ വായിൽ‌ അസുഖകരമായ ലോഹ രുചി സൃഷ്ടിക്കുന്നു, അങ്ങനെ അവരെ പുകവലിയിൽ‌ നിന്നും പിന്തിരിപ്പിക്കുന്നു.  

സിൽവർ അസറ്റേറ്റ് അച്ചടിയിൽ  ഉപയോഗിക്കുന്നു. സിൽവർ അസറ്റേറ്റിന്റെ കോംപ്ലക്സുകൾ "റിയാക്ടീവ് ഇങ്കുകൾ" ഉണ്ടാക്കുന്നതിനായി ഉപയോഗിക്കപ്പെടുന്നുണ്ട്. 

 സുരക്ഷ 
സിൽവർ അസറ്റേറ്റ് വിഷകരമാണ്. എലികളിൽ നടത്തിയ പരീക്ഷണങ്ങളിൽ ഇത് സ്ഥിരീകരിച്ചിട്ടുണ്ട്. സിൽവർ അസറ്റേറ്റ്  അമിതമായി കഴിക്കുന്നത് അർജീരിയയ്ക്ക് കാരണമായേക്കാം.   

 അവലംബം 

 കൂടുതൽ വായനയ്ക്ക് 



വർഗ്ഗം:അസറ്റേറ്റുകൾ
വർഗ്ഗം:സിൽവർ സംയുക്തങ്ങൾ